|  |  |
| --- | --- |
|

|  |
| --- |
| PATVIRTINTAPanevėžio suaugusiųjų ir jaunimo mokymo centro direktoriaus 2023 m. rugpjūčio 31 d. įsakymu Nr. 1.4-V-89  |

 |

**PANEVĖŽIO SUAUGUSIŲJŲ IR JAUNIMO MOKYMO CENTRO**

**2023-2024 ir 2024-2025 MOKSLO METŲ PRADINIO, PAGRINDINIO IR VIDURINIO UGDYMO PROGRAMŲ UGDYMO PLANAI**

**I SKYRIUS**

**BENDROSIOS NUOSTATOS**

1. Panevėžio suaugusiųjų ir jaunimo mokymo centro (toliau – Centras) 2023–2024 ir 2024–2025 mokslo metų planai reglamentuoja ugdymo organizavimą pagal suaugusiųjų pradinio, pagrindinio ir vidurinio ugdymo programas (Bendrųjų ugdymo planų 1, 5, 6 priedai).

 2. Centro ugdymo plano tikslas - įvardyti ugdymo programų vykdymą ir formuoti ugdymo turinį bei organizuoti procesą taip, kad kiekvienas besimokantis pasiektų geresnių ugdymo(si) rezultatų ir įgytų mokymuisi visą gyvenimą būtinų kompetencijų.

 3. Centro Ugdymo plano uždaviniai:

3.1. nustatyti reikalavimus ugdymo procesui organizuoti ir pritaikyti pagal mokinių mokymosi poreikius;

3.2. nustatyti pamokų skaičių, skirtą dalykų programoms ir neformaliojo švietimo programoms įgyvendinti mokantis pagal suaugusiųjų ugdymo programas bei jaunimo klasėse.

 4. Centro ugdymo plane vartojamos sąvokos:

4.1. **Dalyko modulis** – apibrėžta, savarankiška ir kryptinga ugdymo programos dalis;

4.2. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

4.3. **Centro ugdymo planas** – Centre vykdomų ugdymo programų įgyvendinimo aprašas, parengtas vadovaujantis bendraisiais ugdymo planais;

4.4. **Pamoka** – pagrindinė nustatytos trukmės nepertraukiamo mokymosi organizavimo forma;

4.5. Kitos vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**UGDYMO PROCESO ORGANIZAVIMAS**

**PIRMAS SKIRSNIS**

**2023-2024 IR 2024-2025 MOKSLO METŲ TRUKMĖ IR STRUKTŪRA**

5. Mokslo metus sudaro laikas, skirtas mokinių mokymuisi, ir laikas, skirtas mokinių poilsiui – atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.

6. Mokslo metų ugdymo proceso trukmė apibrėžiama ugdymo dienų skaičiumi.

7. Ugdymo proceso trukmė, priklausomai nuo mokinių amžiaus, pagal ugdymo programą nustatoma skirtingai.

8. 2023–2024 mokslo metų pradžia – 2023 m. rugsėjo 1 d. ugdymo proceso trukmė dienomis pagal ugdymo programas:

8.1. suaugusiųjų pradinio ugdymo programa – 175 d.;

8.2. suaugusiųjų ir jaunimo pagrindinio ugdymo programa (5–10 klasės ir I–II gimnazijos klasės): ugdymo proceso trukmė – 185 d.;

8.3. suaugusiųjų vidurinio ugdymo programa: III gimnazijos klasėje – 180 d., IV gimnazijos klasėje – 170 d.;

 8.4. IV gimnazijos klasių mokiniams ugdymo proceso pabaiga 2024 m. birželio 4 d., III gimnazijos klasių mokiniams - 2024 m. birželio 18 d., 5-10, I-II gimnazijos klasių mokiniams - 2024 m. birželio 26 d., 1-4 klasių mokiniams - 2024 m. birželio 11 d.

8.5. atostogos ugdymo procese:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |

9. 2024–2025 mokslo metų pradžia 2024 m. rugsėjo 1 d. ugdymo proceso trukmė dienomis pagal ugdymo programas:

9.1. suaugusiųjų pradinio ugdymo programa – 175 d.;

9.2. suaugusiųjų ir jaunimo pagrindinio ugdymo programa – 185 d.;

9.3. suaugusiųjų vidurinio ugdymo programa: III gimnazijos klasėje – 180 d., IV gimnazijos klasėje – 170 d.;

 9.4. IV gimnazijos klasių mokiniams ugdymo proceso pabaiga 2025 m. birželio 5 d., 5-10, I-II gimnazijos klasių mokiniams - 2025 m. birželio 27 d., III gimnazijos klasių mokiniams - 2025 m. birželio 19 d., 1-4 klasių mokiniams - 2025 m. birželio 12 d.

9.5. atostogos ugdymo procese:

|  |  |
| --- | --- |
| Rudens atostogos | 2024 m. spalio 28 d. – 2024 m. spalio 31 d. |
| Žiemos (Kalėdų) atostogos | 2024 m. gruodžio 27 d. – 2025 m. sausio 8 d. |
| Žiemos atostogos | 2025 m. vasario 17 d. – 2025 m. vasario 21 d. |
| Pavasario (Velykų) atostogos | 2025 m. balandžio 22 d. – 2025 m. balandžio 25 d. |

 10. Vasaros atostogos skiriamos pasibaigus ugdymo procesui. Atostogų pradžią 5–10, I–III gimnazijos klasės mokiniams nustato SJMC vadovas, suderinęs su SJMC taryba ir Panevėžio miesto savivaldybės administracijos švietimo skyriumi: 2023-2024 m. m. – 2024 m. birželio 27 d., 2024-2025 m. m. – 2025 m. birželio 28 d.

11. Vasaros atostogos IV gimnazijos klasės mokiniams skiriamos pasibaigus švietimo ir mokslo ministro nustatytai brandos egzaminų sesijai. Jos trunka iki 2023 m. rugpjūčio 31 d.

 12. SJMC dirba penkias dienas per savaitę (pirmadieniais-penktadieniais). Skyriuje kalėjime kasdienio mokymosi būdu rytinės pamainos suaugusiųjų klasėms pamokos organizuojamos pirmadieniais-penktadieniais. Kasdienio mokymosi būdu rytinės pamainos jaunimo klasėms pamokos organizuojamos pirmadieniais-penktadieniais. Kasdienio mokymosi būdu rytinės, vakarinės pamainos suaugusiųjų klasėms pamokos organizuojamos pirmadieniais, antradieniais, trečiadieniais, ketvirtadieniais. Neakivaizdinėms klasėms grupinės konsultacijos organizuojamos antradieniais, trečiadieniais, ketvirtadieniais.

 13. Mokslo metai skirstomi pusmečiais:

pirmas pusmetis - 2023 m. rugsėjo 1 d. - 2024 m. sausio 31 d.,

 2024 m. rugsėjo 1 d. – 2025 m. sausio 31 d.

antras pusmetis - 2024 m. vasario 1 d. - 2024 m. birželio 26 d.,

 2025 m. vasario 1 d. - 2025 m. birželio 27 d.

 14. SJMC dieninės pamainos pamokos pradedamos 8.30 val., vakarinės - 16.45 val., skyriuje kalėjime - 9.00 val.

 15. Pagrindinė ugdymo proceso organizavimo forma-pamoka.

 16. Jeigu mokinių atostogų metu yra numatytas brandos egzaminas ar jo dalis, tarpinis patikrinimas, atostogų dienos, per kurias mokinys laiko brandos egzaminą ar jo dalį, tarpinį patikrinimą, perkeliamos į artimiausias ugdymo dienas.

 17. Centro ugdymo planas numato:

17.1. užsienio kalbų pasiūlą (anglų, vokiečių, prancūzų), pasirenkamųjų dalykų, neformaliojo švietimo užsiėmimų teikiamą pasiūlą mokiniams (1, 2 priedai);

17.2. mokymosi ir švietimo pagalbos teikimą vadovaujantis „Panevėžio suaugusiųjų ir jaunimo mokymo centro mokinių konsultavimo tvarkos aprašu“ (4 priedas);

 17.3. mokinių pamokų lankomumo apskaitos, kontrolės ir Centro nelankymo prevenciją (5 priedas);

 17.4. mokymosi diferencijavimą ir mokymosi individualizavimą (1, 2 priedai);

 17.5. laikinųjų grupių sudarymą;

 17.6. aktualius Centro susitarimus.

18. Centras gali organizuoti daugiau pamokų, nei nustatytas minimalus pamokų skaičius Bendruosiuose ugdymo planuose, nepažeisdama Higienos normos reikalavimų, tačiau mokyklos ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (toliau – Mokymo lėšų apskaičiavimo, paskirstymo ir panaudojimo tvarkos aprašas), nustatytų klasės kontaktinių valandų skaičiaus per mokslo metus.

 19. UP projektą rengia direktoriaus 2023 m. balandžio 25 d. įsakymu Nr. 1.4-V-46 sudaryta darbo grupė. Parengtas projektas pristatomas bendruomenei, derinamas su savivaldybės vykdomąja institucija ar jos įgaliotu administracijos direktoriumi. Grupės darbui vadovauja SJMC direktorius.

 20. Centro direktorius Centro ugdymo planą tvirtina iki mokslo metų pradžios.

**ANTRAS SKIRSNIS**

**MOKINIŲ MOKYMOSI KRŪVIO REGULIAVIMAS**

21. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos norma. Per dieną 1 klasėje negali būti daugiau kaip 5 pamokos, 2-4 klasėse – 6 pamokos, 5-10 klasėse, gimnazijos I-IV klasėse – 7 pamokos.

22. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Centro pamokų tvarkaraštis per mokslo metus pertvarkomas, atsižvelgiant į ugdymo procesui keliamus uždavinius.

23. Mokymosi veiksmingumui didinti pamokų tvarkaraštyje numatytos ne tik pavienės, bet ir dvi iš eilės viena po kitos to paties dalyko organizuojamos pamokos. Nepertraukiamo mokymosi laikas nustatomas vadovaujantis Higienos norma.

 24. Centras vykdo mokinių mokymosi krūvio stebėseną vadovaudamasis „Panevėžio suaugusiųjų ir jaunimo mokymo centro mokinių pažangos ir pasiekimų vertinimo tvarka“, „Panevėžio suaugusiųjų mokymo centro vidurinio ugdymo programos dalyko, dalyko kurso, dalyko modulio keitimo tvarka“, „Panevėžio suaugusiųjų ir jaunimo mokymo centro mokinių mokymosi krūvių reguliavimo tvarkos aprašas“, „Panevėžio suaugusiųjų ir jaunimo mokymo centro švietimo stebėsenos rodiklių sąrašu“ (6, 7, 8, 9 priedai):

24.1. Centras vykdo mokinių mokymosi krūvio stebėseną, užtikrina, kad mokymosi krūvis atitiktų teisės aktų reikalavimus ir priima sprendimus mokinių mokymosi krūviui reguliuoti, įtraukdamas ir nuostatas dėl:

24.1.1. atsiskaitomųjų darbų atlikimo dažnumo reguliavimo ir trukmės atsižvelgiama į tai, kad šie darbai nebūtų atliekami iš karto po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę, numatomas pakankamas laikas jiems pasirengti. Kontroliniai darbai fiksuojami el. dienyne Veritus;

24.1.2. užduočių, skiriamų atlikti namuose, tikslingumo, trukmės, atsižvelgiant į mokinių amžių.

24.2. Centras priima susitarimus dėl užduočių, skiriamų mokiniams atlikti diferencijavimo: atsižvelgiant į mokinių amžių, mokymosi pertrauką, gebėjimus, dirbančius, motinas, auginančias vaikus, užkardinimą, besimokančių Centro skyriuje Kalėjime specifiką ir t. t.

 24.3. Centras priima sprendimus dėl mokinio atleidimo nuo dalies ar visų pamokų lankymo tų dalykų, kurių jis mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas) bei kitais galimais atvejais: Panevėžio muzikos mokykloje, Panevėžio miesto sunkiosios atletikos klube „Jėga”, Karatė klube „ALFA”, KTU Panevėžio technologijų ir verslo fakultete, Lietuvos šaulių sąjunga Alfonso Smetonos šaulių 5-oji rinktinėje, Lietuvos skautijoje ir kt. Mokinys pateikia: prašymą; mokinys nuo 14 iki 18 metų pateikia tėvų (rūpintojų) rašytinį sutikimą (jei mokinys mokosi arba yra baigęs formalųjį švietimą papildančio ugdymo ar neformaliojo vaikų švietimo programą, kurios turinys yra artimas ar tapatus dalyko bendrajai programai); dalyko mokytojui NVŠ programą, pagal kurią mokinys mokosi, ar nuorodą į ją arba formalųjį švietimą papildančio ugdymo programos, pagal kurią mokosi, turinį. Mokytojui patvirtinus, kad NVŠ ar formalųjį švietimą papildančios ugdymo programos turinys atitinka dalyko bendrosios programos turinį iš dalies ar visiškai, mokytojas siūlo Centro direktoriui atleisti mokinį nuo dalyko dalies ar visų pamokų lankymo. Centro direktoriaus įsakymu mokinys atleidžiamas nuo dalyko dalies ar visų pamokų lankymo. Atsiskaitymas – įskaitomas NNŠ normatyvas. Mokinys, atleistas nuo dalyko dalies ar visų pamokų lankymo, jų metu užsiima kita ugdomąja veikla arba pagal individualų ugdymo planą dalyvauja kitose pamokose/veiklose. Jeigu šios pamokos pagal pamokų tvarkaraštį yra pirmosios ar paskutinės, mokinys Centro sprendimu gali atvykti vėliau arba išvykti anksčiau. Apie tai Centras informuoja mokinio tėvus (globėjus, rūpintojus).

**TREČIAS SKIRSNIS**

**MOKYMOSI PAGALBOS TEIKIMAS**

 25. Teikiant mokymosi pagalbą vadovaujamasi „Panevėžio suaugusiųjų ir jaunimo mokymo centro mokinių pamokų lankomumo apskaitos, kontrolės ir mokyklos nelankymo prevencijos tvarkos aprašu“,tvarkos papildymo VI skyriumi „Lankomumo kontrolės ir pagalbos priemonės nuotoliniu mokymosi metu“ ir „Panevėžio suaugusiųjų ir jaunimo mokymo centro mokinių konsultavimo tvarkos aprašu“, „Panevėžio suaugusiųjų ir jaunimo mokymo centro mokinių mokymosi pasiekimų gerinimo ir mokymosi pagalbos teikimo mokymo priemonių planu“ (5, 4, 10 priedai):

25.1. ugdymo procese nuolat stebima mokinio daroma individuali pažanga, pasiekimai, jei pažanga nedaroma – aiškinamasi priežastis, vyksta pokalbiai su mokiniu, numatomos priemonės siekti pažangos. Mokiniui suteikiama savalaikė mokymosi pagalba (trumpalaikės, ilgalaikės konsultacijos pagal poreikį), kad mokinys galėtų likviduoti mokymosi spragas, jų negilindamas arba, kad mokinys, turintis išskirtinių gabumų, galėtų pagerinti savo mokymosi pasiekimus;

25.2. jeigu kyla mokymosi sunkumų, sudaromos sąlygos konsultuotis:

25.2.1. mokinių grupėje, sudarytoje iš tos pačios klasės ar skirtingų klasių panašaus amžiaus mokinių;

25.2.2. ne tik su mokančiu mokytoju, bet ir su kitu to paties dalyko mokytoju, dirbančiu Centre;

25.2.3. intensyviai 2–3 kartus per savaitę trumpiau nei pamoka trunkančiose ir ilgesnės trukmės konsultacijose;

25.3. Centras užtikrina ne tik vienkartinės, bet sisteminės mokymosi pagalbos teikimą – individualios, grupinės konsultacijos, trumpalaikės ar ilgalaikės konsultacijos, gabesnių mokinių pagalba silpniau besimokančiam, klasiokų pagalba naujai atvykusiam mokiniui ir t. t. ;

25.4. ilgalaikės konsultacijos, t. y. kurių trukmė lygi pamokos trukmei ir kurios teikiamos visus mokslo metus, įskaitomos į mokinio mokymosi krūvį. Trumpalaikės konsultacijos, trunkančios trumpiau nei pamoka arba trumpesnį laikotarpį (pvz., mėnesį, pusmetį), neįskaitomos į mokinio mokymosi krūvį.

 26. Centre direktoriaus įsakymu paskiriamas direktoriaus pavaduotojas ugdymui, atsakingas už mokymosi pagalbos organizavimą.

**KETVIRTAS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

27. Mokiniui mokymosi pagalba, konsultacijos Centre teikiama vadovaujantis Panevėžio miesto savivaldybės nustatyta tvarka, „Panevėžio suaugusiųjų ir jaunimo mokymo centro mokinių konsultavimo tvarkos aprašu“ (4 priedas).

**PENKTAS SKIRSNIS**

**MOKYMOSI DIFERENCIJAVIMAS IR MOKYMOSI INDIVIDUALIZAVIMAS**

28. Centre priimami sprendimai mokymui diferencijuoti ir mokymui individualizuoti. Individualus ugdymo planas sudaromas:

 28.1. mokiniui, kuris mokosi pagal pagrindinio, vidurinio ugdymo programas (1, 2 priedai);

 28.2. mokiniui, atvykusiam mokytis iš užsienio;

 28.3. mokiniui, kuris mokomas namie;

 28.4. mokiniui, turinčiam specialiųjų ugdymosi poreikių.

 29. Laikinųjų grupių sudarymas (pagal turimas mokymo lėšas):

29.1. iš ne mažiau kaip 5 mokinių, neformalaus ugdymo grupės - ne mažiau kaip iš 9 mokinių.

29.2. mokinių klasę mokymosi tikslais dalijant į mažesnes grupes, sujungiant paralelių ar gretimų klasių besimokančiuosius į laikinai sudarytą grupę (pvz., tik pamokai);

29.3. maksimalus mokinių skaičius laikinojoje grupėje negali būti didesnis, nei teisės aktais nustatytas didžiausias mokinių skaičius klasėje.

30. Laikinosios grupės turi būti sudaromos:

30.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

30.2. informatikos ar informacinių technologijų dalykams mokyti;

30.3. užsienio kalboms mokyti, jei klasėje mokosi ne mažiau kaip 20 mokinių pagal pradinio ugdymo programą, ne mažiau kaip 21 mokinys – pagal pagrindinio ir vidurinio ugdymo programas;

30.4. ikiprofesiniam mokymui organizuoti jaunimo klasėse.

**ŠEŠTAS SKIRSNIS**

**MOKINIŲ MOKYMOSI POREIKIAMS TENKINTI IR MOKYMOSI PAGALBAI TEIKTI VALANDŲ PASKIRSTYMO PRINCIPAI**

 31. Valandos 1–10 klasėse ir I, II gimnazijų klasėse skiriamos pagal nustatytą pamokų skaičių klasių grupėms, :

31.1. mokymosi pagalbai teikti – 1-3;

31.2. pasirenkamiesiems dalykams mokytis- 1-3;

31.3. konsultacijoms pagal mokinių poreikį ir mokančio mokytojo siūlymus organizuoti – 1-3;

31.4. papildomoms pamokoms dalyko mokymosi turiniui įgyvendinti -1-3;

31.5. laikinosioms grupėms sudaryti – 1-3;

31.6. projektinei veiklai organizuoti – 0-1.

 **SEPTINTAS SKIRSNIS**

**UGDYMO PROCESO ORGANIZAVIMAS NE CENTRO APLINKOJE**

32. Ugdymo procesas gali būti organizuojamas ne tik Centro, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus:

32.1. tiesiogiai siejant dalyko mokymosi turinį, ugdomas kompetencijas su kitomis mokymosi aplinkomis. Planuojant mokymąsi kitose aplinkose, dalyko mokytojas teminiuose planuose numato mokymosi periodiškumą ir datas (kartą per dvi savaites, kas mėnesį ar kas pusmetį);

32.2. pritaikant pamokų tvarkaraštį ugdymo procesui organizuoti ne Centre, lanksčiai jį keičiant, siekiama užtikrinti, kad dalies mokinių mokymasis ne Centre nesutrikdytų įprasto ugdymo proceso;

32.3. integruoto turinio pilietiškumo ir gynybos įgūdžių formavimo veikla (toliau –integruota ugdymo veikla) 2023–2024, 2024–2025 mokslo metais įgyvendinama jaunimo klasių mokiniams. Integruotą ugdymo veiklą vykdo Lietuvos šaulių sąjunga:

32.3.1. integruotai ugdymo veiklai įgyvendinti skiriamos 3 ugdymo dienos per mokslo metus. Iš anksto numatomas organizavimo laikas ir eiga: nuosekliai viena po kitos ar su laiko pertrauka po kiekvienos dienos, ar pasirenkant kitokią organizavimo eigą. Per dieną organizuojamų veiklų trukmė negali būti ilgesnė nei ugdymo proceso per dieną, numatyta Higienos normoje;

32.3.2. mokiniai iš anksto supažindinami su planuojamos organizuoti integruotos ugdymo veiklos tikslais ir turiniu, siejant su dalykų bendrųjų programų turiniu;

32.3.3. 3 dienų trukmės integruotoms ugdymo veikloms organizuoti pertvarkomas pamokų tvarkaraštis, siekiant užtikrinti sklandų ugdymo procesą Centre;

32.3.4. apie mokinių dalyvavimą integruotose ugdymo veiklose Centras informuoja mokinių tėvus (globėjus, rūpintojus);

32.3.5. dalyvavimą integruotose ugdymo veiklose Centras suderina su savininko teises ir pareigas įgyvendinančios institucijos (savivaldybės) įgaliotu administracijos direktoriumi.

**AŠTUNTAS SKIRSNIS**

**MOKINIŲ MOKYMO NAMUOSE ORGANIZAVIMAS**

 33. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ ir vadovaujantis „Panevėžio suaugusiųjų ir jaunimo mokymo centro mokymo namuose organizavimo tvarkos aprašu“ (11 priedas).

 34. Mokiniai mokomi namie savarankišku ar (ir) nuotoliniu mokymo proceso organizavimo būdu. Mokiniui, mokomam namie, Centras, suderinęs su mokinio tėvais (globėjais, rūpintojais) ir atsižvelgdamas į gydytojų konsultacinės komisijos rekomendacijas, parengia individualų ugdymo planą.

 35. Mokiniams, kurie mokosi namie:

 35.1. pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

 35.1.1. 7–8 klasėse - 481 pamoka per mokslo metus (13 pamokų per savaitę);

 35.1.2. 9–10, gimnazijos I–II klasėse – 555 pamokos per mokslo metus (15 pamokų per savaitę);

 35.2. pagal vidurinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

 35.2.1. gimnazijos III klasėje - 504 (14 pamokų per savaitę);

 35.2.2. gimnazijos IV klasėje - 476 pamokos per mokslo metus (14 pamokų per savaitę).

 36. Suderinus su mokinio tėvais (globėjais, rūpintojais) vadovo įsakymu mokinys, kuris mokosi namie pagal pagrindinio ugdymo programą, gali nesimokyti dailės, muzikos, technologijų ir fizinio ugdymo, pagal vidurinio ugdymo programą - meninio ugdymo ir technologijų pasirinkto dalyko, technologijų, fizinio ugdymo. Dienyne ir mokinio individualiame plane prie dalykų, kurių mokinys nesimoko, įrašoma „atleista“. Pamokos gydytojo leidimu lankomos Centre, įrašomos į mokinio individualų ugdymo planą.

 37. Centro sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

**DEVINTAS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU IR KASDIENIU MOKYMO PROCESO ORGANIZAVIMO BŪDU**

 38. Nuotolinis mokymo procesas Centre organizuojamas vadovaujantis „Panevėžio suaugusiųjų ir jaunimo mokymo centro ugdymo proceso organizavimo nuotoliniu mokymo proceso organizavimo būdu tvarkos aprašu“, „Virtualaus bendravimo ir darbo taisyklėmis nuotolinio mokymosi pamokose/konsultacijose“ (12, 13 priedai).

39. Nuotoliniu mokymo proceso organizavimo būdu organizuojamas:

39.1. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma;

39.2. konsultacijos, atsižvelgiant į Centro konkrečią situaciją;

39.3. kitos Centro organizuojamos veiklos.

40. Nuotoliniu mokymo proceso organizavimo būdu organizuojamos pamokos vyksta sinchroniškai. Sinchroninio ugdymo maksimali nepertraukiama trukmė – 90 min.

41. Pamokas organizuojant sinchroniškai, keičiama pertraukų trukmė, jos ilginamos, sudarant sąlygas mokinių poilsiui. Viena iš pertraukų skiriama pietų pertraukai ir numatoma ilgesnės trukmės. Keičiantis sinchroniškai organizuojamų pamokų laikui, keičiamas ir pamokų tvarkaraštis. Ugdymo proceso tvarkaraščio keitimai mokiniui, mokinio tėvams (globėjams, rūpintojams) turi būti žinomi iš anksto.

42. Kasdienį mokymo proceso organizavimo būdą keičiant nuotoliniu mokymo proceso organizavimo būdu, mokinys neturi patirti mokymosi praradimų.

**DEŠIMTAS SKIRSNIS**

**NEFORMALIOJO ŠVIETIMO ORGANIZAVIMAS**

 43. Atsižvelgiant į Centro finansines galimybes, Centro specifiką, mokinių saviraiškos poreikiams tenkinti neformalaus švietimo valandos skiriamos sportinei ir kūrybinei veiklai. Rugsėjo-spalio mėn. dalyko mokytojas siūlo mokiniams neformaliojo švietimo veiklą (toliau – NŠV). Mokinys teikia prašymą mokytojui. Prašymus registruoja mokytojas konsultantas ir teikia direktoriui. Neformaliojo švietimo veiklos tvirtinamos direktoriaus įsakymu. Pavaduotojas ugdymui, skyriaus vedėjas Kalėjime, suderinę su dalyko mokytoju, parengia NŠV tvarkaraštį.

 44. Veikla fiksuojame Veritus dienyne.

**VIENUOLIKTAS SKIRSNIS**

**CENTRO IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

45.Bendradarbiavimas su jaunimo klasių mokinių tėvais (globėjais, rūpintojais) vyksta:

45.1. vadovaujantis „Panevėžio suaugusiųjų ir jaunimo mokymo centro elektroninio dienyno tvarkymo nuostatais“ (14 priedas);

45.2. vadovaujantis „Vaiko gerovės komisijos darbo organizavimo tvarkos aprašu“ (15 priedas);

45.3. vadovaujantis klasių vadovų metiniais veiklos planais;

45.4. vadovaujantis „Panevėžio suaugusiųjų ir jaunimo mokymo centro mokinių mokymosi pasiekimų gerinimo ir mokymosi pagalbos teikimo priemonių planu“ (10 priedas).

**DVYLIKTAS SKIRSNIS**

**PROJEKTINIO DARBO ORGANIZAVIMAS**

46. Projektinis darbas Centre organizuojamas vadovaujantis „Mokinių projektinės veiklos aprašu“(16 priedas).

**TRYLIKTAS SKIRSNIS**

**UGDYMO KARJERAI ORGANIZAVIMAS**

47. Ugdymas karjerai Centre organizuojamas vadovaujantis „Panevėžio suaugusiųjų ir jaunimo mokymo centro ugdymo karjerai organizavimo ir vykdymo tvarkos aprašu“ (17 priedas).

**KETURIOLIKTAS SKIRSNIS**

**MOKINIŲ PAŽANGOS IR PASIEKIMŲ VERTINIMAS**

48. Mokinių pažangos ir pasiekimų vertinimas Centre vykdomas vadovaujantis „Panevėžio suaugusiųjų ir jaunimo mokymo centro mokinių pažangos ir pasiekimų vertinimo tvarka“, kuri keičiama atsižvelgiant į ŠMSM bendrųjų UP pakeitimus (6 priedas) .

**PENKIOLIKTAS SKIRSNIS**

**SOCIALINĖS – PILIETINĖS VEIKLOS ORGANIZAVIMAS**

49. Jaunimo klasių mokinių socialinė- pilietinė veikla vykdoma vadovaujantis „Panevėžio suaugusiųjų ir jaunimo mokymo socialinės-pilietinės veiklos organizavimo tvarkos aprašu“, kuris keičiamas atsižvelgiant į Ministerijos pakeitimus. (18 priedas).

**ŠEŠIOLIKTAS SKIRSNIS**

**UGDYMO PROCESO ORGANIZAVIMO YPATUMAI 2023-2024 M. M. IR 2024-2025 M. M.**

50. 2023–2024 mokslo metais 1, 3, 5, 7 9 klasėse ir I, III gimnazijos klasėse įgyvendinamos 2022 m. Pradinio, pagrindinio ir vidurinio ugdymo bendrosios programos, o 2, 4, 6, 8, 10 klasėse ir II, IV gimnazijos klasėse – 2008 m. Pradinio ir pagrindinio bendrosios programos ir 2011 m. Vidurinio ugdymo bendrosios programos Bendrųjų ugdymo planų 17.1 papunktyje nustatyta tvarka. Ugdymas vyks pagal atnaujintą ugdymo turinį, kas sąlygos skirtingą vertinimą tarp lyginių ir nelyginių klasių.

51. Centro vadovas organizuoja pasirengimą įgyvendinti 2022 m. pradinio, pagrindinio ir vidurinio ugdymo bendrąsias programas ir koordinuoja jų įgyvendinimą.

52. 2022 m. Pradinio, pagrindinio ir vidurinio ugdymo bendrųjų programų įgyvendinimas grindžiamas viso Centro personalo dalyvavimu ir remiasi ciklišku planavimo, įgyvendinimo ir refleksijos principu.

53. Centras užtikrina ugdymo turinio perimamumą ir nuoseklumą tarp 2008 m. Pradinio, pagrindinio bendrųjų programų, 2011 m. Vidurinio ugdymo bendrųjų programų ir 2022 m. Pradinio, pagrindinio ir vidurinio ugdymo bendrųjų programų, siekdamas, kad mokinių mokymosi procese neliktų mokymosi spragų dėl bendrųjų programų kaitos.

54. Pradėdamas įgyvendinti mokymosi turinį, Centras supažindina mokinius ir jaunimo klasių mokinių tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.

55. 2022 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų. Likusias pamokas mokytojas gali užpildyti mokytojo pasirinktu mokymosi turiniu.

**III SKYRIUS**

**SUAUGUSIŲJŲ PRADINIO UGDYMO PROGRAMOS ĮGYVENDINIMAS**

56. Mokiniai, kurie mokosi pagal pradinio ugdymo programą, privalo mokytis dalykų, nurodytų Bendrųjų ugdymo planų 78 punkte. Atsižvelgdamas į suaugusiųjų ugdymosi poreikius ir patirtį, mokinys priima sprendimą dėl menų dalykų (dailės, muzikos), technologijų, fizinio ir dorinio ugdymo dalykų mokymosi.

57. Pradinio ugdymo programai įgyvendinti 1 ir 2 klasei skiriama 1 400 pamokų per metus (40 pamokų per savaitę).

57.1. 3 ir 4 klasei skiriamos 1 575 pamokos per metus (45 pamokos per savaitę).

57.2.Centras, atsižvelgdamas į mokinio ugdymosi poreikius ir turimą patirtį, gali perskirstyti pamokas dalykams, tačiau mokiniui turi užtikrinti metinių pamokų skaičių, nurodytą šio priedo 7.4 papunktyje;

57.3. mokiniui, kuris mokosi 1–3 klasėje, skiriamos 385 pamokos per metus (11 pamokų per savaitę), 4 klasėje – 490 pamokų per metus (14 pamokų per savaitę);

57.4. jungtinės klasės komplektui (1–2 klasėje, 3–4 klasėje) gali būti skiriama iki 700 pamokų per metus (20 pamokų per savaitę). Kiekvienam jungtinės klasės komplektui mokinio ugdymo poreikiams tenkinti skiriama 70 pamokų per metus. Šios pamokos įeina į 700 pamokų skaičių per metus (20 pamokų per savaitę), skiriamą vienam jungtinės klasės komplektui.

58. Vykdant suaugusiųjų pradinio ugdymo programą neakivaizdiniu mokymo proceso organizavimo būdu (grupine mokymosi forma), nuotoliniu mokymo proceso organizavimo būdu (pavienio mokymosi forma), konsultacijoms ar pamokoms grupėje skiriama 40 procentų pamokų, nurodytų šio priedo 8.4 papunktyje:

58.1. mokiniui sudaromas individualus planas;

58.2. tam tikrais atvejais, esant mažam mokinių, kurie mokosi neakivaizdiniu mokymo proceso organizavimo būdu, skaičiui, gali būti formuojama mokinių, kurie mokosi neakivaizdiniu mokymo proceso organizavimo būdu, grupė. Ugdymo dalykams mokytis grupėje turi būti skiriama ne mažiau kaip 15 procentų šio priedo 8.4 papunktyje numatytų pamokų per metus.

**PIRMAS SKIRSNIS**

**SUAUGUSIŲJŲ PRADINIO UGDYMO PROGRAMOS**

 **DALYKŲ TURINIO ĮGYVENDINIMO ORGANIZAVIMAS**

59. Esant mažam mokinių vienas pradinių klasių mokytojas dirba su jungtine klase kasdieniu mokymosi organizavimo būdu (grupinio mokymosi forma) arba neakivaizdiniu mokymo proceso organizavimo būdu (grupinio mokymosi forma).

60. Pirmosios užsienio kalbos pradedama mokyti: skyriuje - nuo 3 klasės, Centre – 2 klasės.

61. Vertinant mokinių pažangą ir pasiekimus antro pusmečio įvertinimas laikomas metiniu.

62. Pradinio ugdymo programos dalykai vertinami pažymiu.

63. Pradinio ugdymo programa įgyvendinama mokant dalykų: visuomeninis ir gamtamokslinis ugdymas, matematika, lietuvių kalba ir užsienio kalba.

64. Pradinio ugdymo programos ugdymo turinio įgyvendinimas:

64.1. Pradinio ugdymo programos įgyvendinimas Centro skyriuje kalėjime (3 priedas).

64.2. Pradinio ugdymo programos įgyvendinimas Centre (2 priedas).

**IV SKYRIUS**

**SUAUGUSIŲJŲ IR JAUNIMO PAGRINDINIO UGDYMO PROGRAMOS**

**ĮGYVENDINIMAS**

65. Asmuo, prieš pradėdamas mokytis pagal suaugusiųjų pagrindinio ugdymo programą, atsižvelgdamas į turimas kompetencijas, gali priimti sprendimą dėl dorinio, menų ar technologijų, fizinio ugdymo dalykų mokymosi.

66. Asmenims, kurie teisės aktų nustatyta tvarka mokosi savarankišku mokymo proceso organizavimo būdu pavienio mokymosi forma, konsultacijoms skiriama iki 15 procentų Bendruosiuose ugdymo planuose tos klasės dalykui nustatyto minimalaus savaitinių / metinių pamokų skaičiaus.

67. Centras, atsižvelgdamas į mokinių pasiekimus ir patirtį, priima sprendimą, kiek individualių ir grupinių konsultacijų reikia skirti, kad būtų pasiekti 2022 m. pradinio, pagrindinio ir vidurinio bendrojo ugdymo bendrosiose programose numatyti mokymosi pasiekimai.

68. Mokiniai, kurie mokosi neakivaizdiniu mokymo proceso organizavimo būdu, laiko visų savo individualaus ugdymo plano dalykų įskaitas. Įskaitų skaičius yra toks, kiek pamokų per savaitę skiriama mokytis dalykui, tačiau įskaitų per mokslo metus negali būti mažiau negu dvi.

69. Esant mažam mokinių, kurie mokosi neakivaizdiniu mokymo proceso organizavimo būdu, skaičiui, gali būti formuojama jų grupė. Dalykams mokytis grupėje turi būti skiriama ne mažiau kaip 15 procentų šio priedo 16, 17 punktuose dalykui skiriamų pamokų skaičiaus (BUP 6 priedas).

70. Jaunimo klasėse pagrindinio ugdymo bendrosios programos įgyvendinamos 2023–2024 ir 2024–2025 mokslo metų pagrindinio ugdymo programų bendrųjų ugdymo planų 17 punkte nustatyta tvarka.

**PIRMAS SKIRSNIS**

**SUAUGUSIŲJŲ IR JAUNIMO PAGRINDINIO UGDYMO PROGRAMOS**

**DALYKŲ TURINIO ĮGYVENDINIMO ORGANIZAVIMAS**

71. Pagrindinio ugdymo programos ugdymo turinio įgyvendinimas:

71.1. Pagrindinio ugdymo programos įgyvendinimas Centro skyriuje kalėjime kasdieniniu mokymo proceso organizavimo būdu (grupine mokymosi forma), neakivaizdiniu mokymo proceso organizavimo būdu (grupine mokymosi forma) (2 priedas).

71.2. Pagrindinio ugdymo programos įgyvendinimas Centre vykdomas kasdieniniu mokymo proceso organizavimo būdu (grupine mokymosi forma), neakivaizdiniu mokymo proceso organizavimo būdu (grupine mokymosi forma) (1, 2 priedai).

**V SKYRIUS**

**SUAUGUSIŲJŲ VIDURINIO UGDYMO PROGRAMOS ĮGYVENDINIMAS**

72. III gimnazijos klasės mokinys, prieš pradėdamas mokytis pagal suaugusiųjų vidurinio ugdymo programą, pasirengia individualų ugdymo planą (7, 8 priedai).

73. IV klasės mokiniai tęsia mokymąsi pagal 2022–2023 mokslo metais susidarytus individualius mokymosi planus (9-12 priedai).

**SUAUGUSIŲJŲ VIDURINIO UGDYMO PROGRAMOS**

**DALYKŲ TURINIO ĮGYVENDINIMO ORGANIZAVIMAS**

74. Vidurinio ugdymo programos įgyvendinimas Centro skyriuje kalėjime kasdieniniu mokymo proceso organizavimo būdu (grupine mokymosi forma) , neakivaizdiniu mokymo proceso organizavimo būdu (grupine mokymosi forma) (2 priedas).

75. Vidurinio ugdymo programos įgyvendinimas Centre vykdomas kasdieniniu mokymo proceso organizavimo būdu (grupine mokymosi forma), neakivaizdiniu mokymo proceso organizavimo būdu (grupine mokymosi forma) (2 priedas).

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS**

**ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

 76. Centras, rengdamas ir įgyvendindamas ugdymo planą, užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

 77. Centras, formuodamas mokinio ugdymo turinį ir organizuodamas bei įgyvendindamas ugdymo procesą, vadovaujasi bendrosiomis programomis ir šio skyriaus nuostatomis, ir atsižvelgia į:

 77.1. mokinio mokymosi ir švietimo pagalbos poreikius;

 77.2. formaliojo švietimo programą;

 77.3. mokymosi formą ir mokymo proceso organizavimo būdą;

 77.4. švietimo pagalbos specialistų, Centro vaiko gerovės komisijos, pedagoginių

psichologinių ar švietimo pagalbos tarnybų rekomendacijas.

 78. Pagrindinio ugdymo individualizuotos programos įgyvendinimas reglamentuojamas Bendrųjų ugdymo planų 8 priede.

 79. Centras kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, kurio rengimą ir įgyvendinimą koordinuoja VGK pirmininkas, kuris kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus.

80. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis.

 81. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, tėvais, globėjais, rūpintojais (mokinių, besimokančių jaunimo klasėse), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

 82. Centras vadovaujasi teisės aktais, susitarimais, parengtu ir patvirtintu Centro vadovo 2018 m. birželio 21 d. įsakymu Nr. 1.4-V-75 „Panevėžio suaugusiųjų ir jaunimo mokymo centro mokinių pasiekimų ir pažangos tvarkos aprašu“.

 83. Švietimo pagalbą mokiniui užtikrina Centras.

 84. Švietimo pagalba, ją teikiantys specialistai, tikslai ir intensyvumas mokiniui numatomi mokinio pagalbos plane.

 85. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

 86. Švietimo pagalba mokiniui pastoviai ugdymo proceso metu, pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

 87. Švietimo pagalbos teikimo formos parenkamos mokiniui individualiai (konsultacijos, pagalba ugdymosi veiklose ir kt.).

 88. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja Centras pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

 89. Mokiniui, kuris mokosi pagal:

 89.1. pritaikytą pagrindinio ugdymo programą, mokyti namie Centras skiria pamokų, vadovaudamasis Bendrųjų ugdymo planų 51 punktu, iš jų iki 74 pamokų gali skirti specialiosioms pamokoms, specialiosioms pratyboms ar konsultacijoms;

 89.2. mokinio, kuris mokosi pagal individualizuotą pagrindinio ugdymo programą, mokymas namie organizuojamas vadovaujantis Bendrųjų ugdymo planų 86, 87, 89 punktais.

SUDERINTA SUDERINTA

Panevėžio suaugusiųjų ir jaunimo Panevėžio miesto savivaldybės

mokymo centro taryba administracijos

 Posėdžio 2023-08-31 protokolas Nr. 1 Švietimo skyriaus vedėja

 Silvija Sėrikovienė

 2023 m. rugsėjo d.